Gošća Dnevnika Nove TV bila je predsjednica Republike, Kolinda Grabar Kitarović.

Imali ste prilike vidjeti priče s terena, kako ocjenjujete stanje u zemlji?

Pa stanje još uvijek nije sigurno kakvo bi trebalo biti. Zabrinjava me činjenica da u zemlju ulazi puno ljudi nekontrolirano. Mi ne znamo tko su ti ljudi, iz kojih razloga ulaze i nadzor nad državnom granicom jednostavno ne funkcionira. Stanje se popravlja jednostavno iz činjenice što velik broj ljudi odlazi za Mađarsku. Mađarska je otvorila i dva prijelaza u odnosu na Srbiju. Međutim brine me nedostatk solidarnosti i činjenica da još uvijek nemamo plan s kojim trebamo ići i brine me činjenica da javnost još nije upoznata sa svim aspektima krize, tko je ušao koliko to sve košta, tko to sve plaća.

Niste zadovoljni s Vladom i planom B?



Plan B je zapravo bila reakcija na Plan A koji nije ni postojao. Cijelo ovo ljeto inzistirala sam da se razgovara o problemu migranata. Sasvim je jasno bilo da će migranti prije ili kasnije početi ulaziti u RH. Trebalo je napraviti odgovarajuće procjene, simulacije, moralo se razgovarati sa susjedima moralo se razgovarati s EU o tome koliko je spremna prihvatiti izbjeglica, odnosno migranata i kako i na koji način će Hrvatska reagirati na to. Plan B je zapravo stihija prebacivanja izbjeglica u susjedne zemlje. Što će se događati ukoliko se granice eventualno zatvore i što će se događati u sljedećih nekoliko dana to je doista na nama da se organiziramo i da konačno napravimo čvrste planove i da krenemo u zaštitu svojih nacionalnih interesa , sigurnosti građana i stabilnosti države.

Sve to će biti teme sutrašnjeg Vijeća za obranu?

Ne, sutrašnje Vijeće za obranu neće razgovarati o tome. Vijeće za nacionalnu sigurnost za koje sam tražila cijeloga ovog ljeta da se sastane sastalo se prošlog tjedna, raspravljali smo o tome, donijeli smo neke zaključke međutim ministar unutarnjih poslova nije bio na tome. Čvrsto inzistiram da na ovoj sjednici Europskoga vijeća koja će se održati u srijedu u Bruxellesu premijer Milanović odnosno hrvatska Vlada čvrsto istupe s nekim zahtjevima. Prije svega treba definirati koliko Europa može primiti migranata, solidarsnot naravno, tko će to sve skupa platiti, kako će se pomoći Hrvatskoj, kako ulagati u zemlje koje su prve zemlje prihvata, kao što su Turska, Libanon i Jordan, kako osigurati granicu između Turske i Grčke koja je prva granica prihvata i u konačnici kako osigurati hrvatsku granicu. Tražiti pomoć od EU da se osigura da se preko hrvatske granice ne prelazi ilegalno.

Što se granice tiče inzistirate li i dalje na vojsci?



Htjela bih objasniti da je vojska već prisutna na terenu. To nažalost nitko ne govori, međutim vojska je tamo, gradi šatorska naselja, pruža logističku potporu, ima dekontaminacijske timove, medicinske timove i sve ostalo. Kada sam govorila o uporabi vojske nitko nije mislio na uporabu oružane sile. To su u potpunosti vrlo zlonamjerne konstrukcije o tome. Neki ministri kad gledaju na Hrvatsku vojsku misle prije svega na puške i ubijanje, za mene Hrvatska vojska znači humanost i domoljublje koje je pokazano i u slučaju Gunje i u slučaju Pelješca. I Hrvatska vojska temeljem ovlasti, Ustava i zakona može biti ta koja će pomagati i tijelima države uprave i tijelima lokalne samouprave koje su u ovom slučaju ove krize reagirale najbolje. I na tome zahvaljujem i svim našim građanima koji su reagirali i srce i konkretnom pomoći i lokalnoj samoupravi koja se prije svega izborila za rješavanje ove krize.

Imenovanje Andrije Hebranga kao vašeg povjerenika izazvalo je brojne kritike u redovima vladajućih. Kažu da je njegovo imenovanje stvaranje paralelne vlasti. Što na to kažete?



Pa što to znači, da je imenovanje bilo koje savjetnika ili povjerenika stvaranje paralelne vlasti? Pa nije mi to ni na kraju pameti. Jasne su mi moje ustavne ovlasti a to je zaštita nacionalnih interesa RH, nacionalne sigurnosti, građana i teritorijalnog integriteta.

Vaš povjerenik žestoko je napao Vladu i premijera, dijelite li Vi njegovo mišljenje, pa i ono da ima osnove za kaznenu odgovornost premijera?



Dijelim njegovo mišljenje da Vlada nije bila spremna u ovom slučaju. Pokazalo se, nažalost, ako pogledate međunarodne medije, sve što se vidi u medija je da je Hrvatska kolabirala u roku 24 sata, da u Hrvatskoj vlada kaos i da se svađamo sa susjedima. Nažalost, u takvoj smo se situaciji našli. Ovom problemu treba pristupiti humaniratno što govorim od samoga početka moramo pokazati to lice. Ali isto tako moramo zaštiti sigurnost naših građana, teritorijalni integritet i suverenitet RH. To se ne radi na način da ljudi stihijski ulaze u Hrvatsku, a da mi ne znamo ni tko si ni što su i zašto ulaze. Srbija je sigurna zemlja. Da tamo vlada rat, onda bi ulazak preko noći bio opravdan međutim sigurni su i nema razloga da ulaze preko ilegalnih prijelaza. Vojska tu može pomoći kroz pojačan nadzor granice, putem helikoptera, senzora i usmjeravajući te ljude prema legalnim graničnim prijelazima. Dakle nitko od nas nije govorio o uporabi sile. To je u potpunosti iskrivljavanje onoga što smo govorili.

Vijeće za nacionalnu sigurnost je održano kako ste i rekli. Premijer ju je nazvao pristojnošću prema Vama. Kako ste to doživjeli? I čujete li se na dnevnoj bazi?



Što se mene tiče o ovoj krizi je trebalo početi razgovarati ovoga ljeta kada je bilo sasvim jasno što će se događati. I obveza je Vlade u ovakvim situacijama razgovarati ne samo s predsjednicom nego i s oporbom. Trebalo je napraviti simulaciju što će se događati, službe su trebale predvidjeti što možemo očekivati, pokazalo se da nisu bile pravu i trebali smo imati spremne sustave za odgovor i građani su trebali biti upućeni u sve što se zbiva. Dakle u onome što smo razgovarali na sjednici Vijeća, gospodin premijer to može smatrati još jednim sastankom u niz na koji je došao i otišao usput budi rečeno usred sastanaka, za mene to je bila vrlo ozbiljna sjednica na kojoj se raspravljalo o sigurnosti hrvatskih građana, budućnosti Hrvatske, Europe i EU i koji su to stavovi koje moramo zauzeti i što moramo tražiti od EU da nam pomogne u zaštiti naših granica.

Jesu li narušeni diplomatski odnosi s Mađarskom i Slovenijom, tu su pale teške riječi?



Naravno, naravno pa o tome piše cijeli svijet. Umjesto da smo iskazali solidarnost možemo se mi slagat ili ne slagati s politikom susjednih država, ipak način na koji se riješavalo nije bio u redu i o tome pišu svi svjetski mediji. Mislim da treba razgovarati trebalo se dogavarati kako će taj izbjeglički val ići. Ovih dana vidite upravo da i u samoj EU se postavlja pitanje jesu li ti imigranti samo izbjeglice ili ima ekonomskih migranata. Gospođa Merkel koja ih je zvala, sad je povukla ručnu kočnicu i rekla da Njemačka ne može primiti sve te ekonomske migrante koji dolaze. Gospođa Merkel je to učinila da nije svjesna da je u vožnji gdje se skupilo toliko automobila da je povlačenjem ručne kočnice napravila kaos na cesti i treba ga sada riješiti.

Vlada i Vi nemate baš usuglašenu politiku - nije li to opasno u ovakvim situacijama?



Pa nije da nemamo usuglašenu politiku, mislim da je svim au interesu da stanje u RH bude pod kontrolom međutim razilazimo se u načinima kako to postići. Mislim da je Vlada pristupila sve olako misleći da će se riješiti to tako da jednostavno pošaljemo izbjeglice u susjedne zemlje, mislim da to nije korektno prema susjednim zemljama i s njima treba razgovarati koliko oni mogu podnijeti te brojeve. Prošlog ljeta trebalo je razgovarati s EU i tražiti očitovanje što će oni učiniti za Hrvatsku, koliko izbjeglica možemo primit, trebalo se pripremiti logistički trebalo je pripremiti naselja psihološku pomoć ali i na koji način ćemo kontrolirat da nam ne ulaze neću reći teroristi jer njih potencijalno ima, ali i obični kriminalci koji krijumčare i ljude i oružje i drogu. I ovo što sam čula od Pusić doista ne mogu vjerovati. Ona će nažalosti ostati poznata po dvije antologijske izjave, jedna je da Hrvatska izvršila agresiju prema BIH, a druga je da teroristi putuju Buissnes klasom.

Izbjeglička kriza očito će biti jedna od snažnih tema predizborne kampanje koja još nije počela. Stalno vas se proziva da pomažete HDZ-u - je li to točno?



Upravo sam to htjela izbjeći cijelo ovo ljeto inzistirajući cijelo ovo ljeto da nađemo nacionalno suglasje da sjednemo da se dogovorimo, koliko ljudi možemo očekivati da se dogovorimo da to pitanje izbjegnemo iz kampanje. Jer u njoj moramo birnuti o nezaposlenima, o onima pod ovrhom, o mladima koji odlaze iz zemlje kako im pružiti budućnost i Hrvatskoj, kako isplatiti mirovine našim umirovljenicima.

Puno tema, a kako ćete se vi ponašati u predizbornoj kampanji?



Ponašat ću se tako da ću se izmaknuti iz dnevno političkih rasprava, međutim ne mogu šutiti kada je u pitanju nacionalna sigurnost Hrvatske države jer to je moja ustavna obveza.

Kad će te raspisati izbore? Raspušta se Sabor, tri datuma su u igri, kada?



Tri datuma su u igri, razgovarat ću s čelnicima parlamentarnih stranaka i u skladu sa ustavnim i zakonskim ovlasti i u dogovru s njima raspisati izbore.

I to je novina? Da ćete razgovarati?



Naravno da ću razgovarati jer mislim da je dijalog pretpostavka svega što se događa u državi. Ako skrivamo informacije, ako privitizramo bilo koje od državnog posla, zajedništvo nam treba više nego ikad jer u Europi je kriza, ne samo migrantska nego i općenito koja će trajati godinama i na to treba pronaći sveopće odgovore.

Ako se sabor raspusti ova tri datuma, 8., 15. i 22. kojem ste najskloniji?



Neću se osobno o tome izražavati doista razgovarat ću sa svima i ovisno o tome što želi većina proglasti ću datum izbora.

Hoće li na vašu odluku utjecati 18. studenog, dan sjećanja na Vukovar?



Pa mislim da to ne bi trebalo biti argumenti koje želim čuti će biti oni koji će utjecati na konačni datum izbora.



DNEVNIK.hr pratite putem iPhone/iPad | Android | Twitter | Facebook